Emañ an aod troet trema an norzh a-dal dan douar-bras. An hini gwasketañ eo eta, an hini a zo etre daou borzh pennañ an enezenn : Porzh-Lae ha Saozon, ur porzh dudius hag a rank bezañ gwelet gant an holl dud a zo o weladenniñ ar Gerveur. E bourch Saozon, lechiet àr lez un aber ouzhpenn ur chilometr a zonder, ech eus ur porzh naturel gwaskedet diouzh an avelioù pennañ. Ul lech eoriiñ eo hag a blij dar vageerion. Un nebeud pesketaerion a vez bepred o pesketa gant rouedoù pe gant kevell ha pourchas a reont evel-se pesked pe kresteneged da bretioù gwellañ an enezenn. Gant he lechioù kaer hag he zier hoalus livet o zalbennoù gant livioù pastel ez eo an enezenn un danvez prizet gant al livourion hag al luchskeudennerion. Kendalchit gant ho hent a-hed ar porzh betek Beg Saozon.